CELEX: 62011TN0596
Language: da
Date: 2011-11-24 00:00:00
Title: Sag T-596/11: Sag anlagt den 24. november 2011 — Bricmate mod Rådet

28.1.2012   
            
            
               DA
            
            
               Den Europæiske Unions Tidende
            
            
               C 25/63
            
         
      Sag anlagt den 24. november 2011 — Bricmate mod Rådet
      (Sag T-596/11)
      (2012/C 25/120)
      Processprog: engelsk
      
         Parter
      
      
         Sagsøger: Bricmate AB (Stockholm, Sverige) (ved advokaterne C. Dackö, A. Willems og S. De Knop)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Annullation af Rådets gennemførelsesforordning (EU) nr. 917/2011 af 12. september 2011 om indførelse af en endelig antidumpingtold og endelig opkrævning af den midlertidige told på importen af keramiske fliser med oprindelse i Folkerepublikken Kina (EUT L 238, s. 1), for så vidt som den finder anvendelse på sagsøgeren.
               
            
                  —
               
               
                  Rådet for Den Europæiske Union tilpligtes at betale sagens omkostninger.
               
            
                  —
               
               
                  Såfremt søgsmålet afvises eller ikke tages til følge, tilpligtes hver part at bære sine egne omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1)
               
               
                  Første anbringende om,
                  
                              —
                           
                           
                              at skaden og årsagssammenhængsanalysen er behæftet med faktiske fejl og et åbenbart fejlagtigt skøn, og ydermere, at Europa-Kommissionen og Rådet (i det følgende benævnt »institutionerne«) har tilsidesat princippet om påpasselighed og artikel 3, stk. 2 og 6, i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (»antidumpinggrundforordningen«) (EUT L 343, s. 51) ved ikke at foretage en objektiv vurdering af påstandene om, at de af Eurostat angivne oplysninger var urigtige.
                           
                        
            
                  2)
               
               
                  Andet anbringende om
                  
                              —
                           
                           
                              manglende begrundelse, tilsidesættelse af retten til forsvar og endvidere tilsidesættelse af antidumpinggrundforordningens artikel 17 for så vidt angår forskellene i forarbejdningsniveauet mellem keramiske fliser fra Kina og dem, der fremstilles i EU.